***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 69-11/2020.

***Jegyzőkönyv***

***Készült***: Kup Község Önkormányzat képviselő-testülete 2020. július 27-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Nagy Miklós képviselő (4 fő)

Ábrahám Tamás képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

Meghivottként részt vett:

Varga Éva Teréz Német Nemzetiségi Önkormányzat elnöke

Sárközi Tibor Roma Nemzetiségi Önkormányzat elnöke

**Varga Imre polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1.) Tájékoztatás a veszélyhelyzet ideje alatt hozott polgármesteri döntésekről

2.) Az Önkormányzat 2020. évi költségvetéséről szóló 1/2020. (II.24.) önkormányzati rendelet módosítása

3.) Telekom bérleti szerződés tárgyalása

4.) Szeszfőzde bérleti szerződés meghosszabbítása

5.) Óvodavezetői kinevezés meghosszabbítása

6.) Beiskolázási támogatások

7.) Vegyes ügyek

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Veszélyhelyzet ideje alatt hozott polgármesteri döntésekről tájékoztatás**

**Előadó: Varga Imre polgármester**

**Varga Imre polgármester** megállapította, hogy az előterjesztést a képviselők a meghívóval kézhez kapták. (jkv. 3. melléklete) Kérte a hozzászólásokat.

Hozzászólás nem volt, a képviselők a tájékoztatást elfogadták.

A polgármester kérte a képviselőket a szavazásra:

Kup község Önkormányzat Képviselő-testülete 4 igen szavazattal - ellenszavazat és tartózkodás nélkül – az alábbi határozatot hozta:

1. **27/2020. (VII.27.) KT határozat**
2. Kup község Önkormányzat Képviselő-testülete a veszélyhelyzet ideje alatt hozott polgármesteri döntésekről szóló beszámolót az előterjesztés szerint.

**2.) Az Önkormányzat 2020. évi költségvetéséről szóló 1/2020. (II.24.) önkormányzati rendelet módosítása**

**Előadó: Varga Imre polgármester**

**Varga Imre polgármester** megállapította, hogy az előterjesztés anyagát a képviselők a meghívóval együtt kézhez kapták (jkv. 4. melléklete). Kérte a véleményeket, hozzászólásokat, javasolta a módosítások elfogadását.

Hozzászólás nem volt, a képviselők a módosítással egyetértettek.

Kup Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Kup Község Önkormányzat Képviselő-testületének**

**7/2020 (VII.31.)**

**Önkormányzati rendelete**

**az Önkormányzat 2020. évi költségvetéséről szóló 1/2020. (II.24.) önkormányzati rendeletének módosításáról**

(A rendelet és egységes szerkezete a jkv. 5. melléklete)

**3.) Telekom bérleti szerződés hosszabbítása**

**Előadó: Varga Imre polgármester**

**Varga Imre polgármester** megállapította,hogy a képviselők az előterjesztést és a szerződés tervezetet a meghivóval együtt kézhez kapták. (jkv. 6.melléklete) Szóbeli kiegészítésként elmondta, hogy a bérleti díj összegéről a képviselőkkel az ajánlattételt követően – mely a jelenlegi bérleti díjról szólt – előzetesen egyeztetett, a 200 e Ft/év bérleti díjat közösen határozták meg. Kérte a hozzászólásokat, javasolta a tervezet elfogadását.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**28/2020. (VII.27.) KT határozat**

Kup község Önkormányzat Képviselő-testülete a Telekom bérleti szerződését a tervezet szerint évi 200.000 Ft összeggel elfogadja. Felkéri a képviselő-testület a polgármestert, hogy a határozatról bérlőt értesítse és felhatalmazza a szerződés aláírására.

**Felelős:** polgármester

**Határidő:** 2020. augusztus 15.

**4.) Szeszfőzde bérleti szerződés meghosszabbítása**

**Előadó: Varga Imre polgármester**

**Varga Imre polgármester** szóbeli előterjesztésben elmondta, hogy a 2020. július 31-én lejáró szeszfőzde bérleti szerződésének meghosszabbítását kezdeményezte a jelenlegi bérlő, Szeidman András. A szerződés meghosszabbítását 2 évvel javasolja, a bérleti dijat havi 5000 Ft emeléssel, 20.000 Ft/hó összegben javasolja meghatározni. (A szerződés hosszabbítás tervezete a jkv. 7. melléklete)

A képviselők egyetértettek a hosszabbítással.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül – a következő határozatot hozta:

**29/2020. (VII. 27.) KT határozat**

Kup község Önkormányzat Képviselő-testülete a Kup Fő utca 90. sz. alatti szeszfőde bérleti szerződését a kiegészítésben foglalt módosítással 2022. július 31-ig meghosszabbítja, a bérleti dij összegét havi 20.000 Ft-ban állapítja meg.

Utasítja a képviselő-testület a polgármestert, hogy a bérlőt a döntésről értesítse és felhatalmazza a szerződés aláírására.

**Határidő:** 2020. augusztus 5.

**Felelős**: polgármester

**5.) Döntés óvodavezetői kinevezés meghosszabbításáról**

**Előadó: Varga Imre polgármester**

**Varga Imre polgármester** szóbeli előterjesztésben elmondta, hogy Balázs Ildikó óvodavezetői kinevezése július 31-én lejár, javasolja, hogy a vezetői megbízást egy évvel 2021. július 31-ig hosszabbítsák meg. 2021. május 31-ig pályázatot írnak ki az óvodavezetői állásra, a most megállapított vezetői megbízás lejárta után döntenek a vezetői megbízásról.

A képviselők a javaslattal egyetértettek.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**30/2020. (VII.27.) KT határozat**

Kup község Önkormányzat Képviselő-testület Balázs Ildikó óvodavezetői megbízását a Vadrózsa Német Nemzetiségi Óvodában 2021.július 31-ig meghosszabbítja. A képviselő-testület 2021. május 31-ig pályázatot ír ki , az állás betöltéséről azt követően dönt.

A képviselő-testület felkéri a polgármestert, hogy a döntésről az óvodavezetőt értesítse és utasítja a jegyzőt, hogy a megbízás átvezetéséről a Magyar Államkincstárnál intézkedjen.

**Felelős:**polgármester, jegyző

**Határidő:** 2020. augusztus 5.

**6.) Beiskolázási támogatások**

**Előadó: Varga Imre polgármester**

**Varga Imre polgármester** szóbeli előterjesztésben javasolta, hogy az elmúlt évekhez hasonlóan idén is nyújtsanak beiskolázási támogatást a családok részére az iskolakezdéshez. Tavaly 5 ezer forintot biztosítottak az óvodások részére, 10 ezer forintot az általános és középiskolások, a főiskola, egyetemi hallgatók részére. Idén magasabb összegű a szociális célú keret, ezért javasolja a támogatások emelését: óvodások részére 7 ezer forint, általános és középiskolások, illetve a főiskolás, egyetemista nappali tagozatos hallgatók részére 15 ezer forintot. Az egyes szociális ellátások helyi szabályairól szóló 3/2013. (II.28.) önkormányzati rendelet alapján támogatásban azok a családok részesülhetnek, akiknél az egy főre jutó nettó jövedelem nem haladja meg az öregségi nyugdíjminimum tizszeresét, azaz 285000 Ft-ot. A 16 évet betöltött diákok részéről iskolalátogatási igazolás is szükséges.

A képviselők a javasolt összeggel egyetértettek.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül - az alábbi határozatot hozta:

**31/2020. (VII. 27.) KT határozat**

Kup község Önkormányzat Képviselő-testüle az egyes szociális ellátások helyi szabályairól szóló 3/2015.(II.28.) önkormányzati rendelet 3. §. (11)-(14) bekezdése szerint beiskolázási támogatást nyújt gyermekenként - óvodások után 7.000 Ft, általános és középiskolások, illetve főiskola, egyetem nappali tagozatán tanulók után 15.000 Ft(főiskola, egyetemi hallgató esetén maximum 25 éves korig) .

16 év felett a kifizetéshez iskolalátogatási igazolás is szükséges.

Utasítja a képviselő-testület a polgármestert, hogy a gyermekes családokat a döntésről tájékoztassa és a támogatások kifizetéséről gondoskodjon.

**Határidő:** október 15.

**Felelős**: polgármester

**7.) Vegyes ügyek**

**a.) Helyi adó bevezetésére javaslat, iparűzési adó mértékének emelése**

**Varga Imre polgármester** szóbeli előterjesztésben javasolta a képviselőknek, hogy 2021. január 1-től vezessenek be idegenforgalmi adót, melynek mértéke 400 Ft/éj. A helyi adókról szóló törvény alapján 18 év alatt nem kell idegenforgalmi adót fizetni, az adórendelet tervezetet legkésőbb 2020. szeptember 15.-ig kell a képviselő-testület elé terjeszteni.

A képviselők a javaslattal egyetértettek.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül az alábbi határozatot hozta:

**32/2020.(VII.27.) KT határozat**

Kup Község Önkormányzat képviselő-testülete elhatározza, hogy 2021. január 1-től bevezeti a községben az idegenforgalmi adót, melynek mértékét vendégéjszakánként 400 Ft-ban állapítja meg.

Utasítja a képviselő-testület a jegyzőt , hogy a rendelettervezetet legkésőbb 2020. szeptember 15-ig terjessze a képviselő-testület elé.

**Felelős**: jegyző

**Határidő**: 2020. szeptember 15.

A polgármester javasolta, hogy 2021. január 1-től az iparűzési adó mértékét 2 %-ra emeljék.

A képviselők a javaslattal egyetértettek.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül az alábbi határozatot hozta:

**33/2020.(VII.27.) KT határozat**

Kup Község Önkormányzat képviselő-testülete elhatározza, hogy 2021. január 1-től az iparűzési adó mértékét 2 %-ra emeli.

Utasítja a képviselő-testület a jegyzőt, hogy a rendelettervezetet legkésőbb 2020. szeptember 15.- ig terjessze a képviselő-testület elé.

**Felelős**: jegyző

**Határidő:** 2020. szeptember 15.

**b.) Kup-Nóráp összekötő út felújítása**

**Előadó: Varga Imre polgármester**

**Varga Imre polgármester** tájékoztatta a képviselőket, hogy – mint már ismeretes – a Kup-Nóráp összekötő útra benyújtott pályázat nyertes volt, a támogatás összege a számlán van. A kapott 3 árajánlat közül a LANG-SZOLG KFt ajánlatát javasolja elfogadni ( 3 árajánlat a jkv. 8. melléklete) .

A képviselők a javaslattal egyetértettek.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül az alábbi határozatot hozta:

**34/2020.(VII.27.) KT határozat**

Kup Község Önkormányzat képviselő-testülete a Kup-Nóráp öszekötő út felújítására ( MFP-OTÚ/2020 pályázaton elnyert támogatásból) a LANG-SZOLG Kft. (Győrújbarát István út 213) kivitelező árajánlatát fogadja el 28.872.288 Ft összegben. A képviselő-testület felkéri a polgármestert, hogy a kivitelezővel a vállalkozási szerződést kösse meg, és gondoskodjon műszaki ellenőr biztosításáról.

**Felelős:** polgármester

**Határidő:** 2020. szeptember 15.

**c.) Tájékoztatók**

A döntéseket követően **Varga Imre polgármester** tájékoztatta a képviselőket az önkormányzat pénzügyi helyzetéről. Javasolta, hogy a kultúrális célú állami támogatásból még jelentős összeg áll rendelkezésre, melyet legkésőbb december 31-ig fel kell használni. Javasolja, hogy új függönyöket, székeket vásároljanak a kultúrházba.

Megköszönte Nagy Miklós képviselő munkáját, aki a pályázatok benyújtásában nagyon sok segítséget nyújtott, úgy a pályázati kiírások figyelésében, mint a pályázat benyújtásában.

Javasolta továbbá, hogy 2020. szeptemberben szervezzenek kirándulás a falu lakói részére az országházba.

Megemlítette a már korábban egyeztetett folyamatban lévő feladatokat, mint a Malom utca belvízelvezetés, kamerarendszer fejlesztése.

**Varga Éva Teréz NNÖ elnöke** felajánlotta a német nemzetiségi önkormányzat támogatását a kiránduláshoz, javasolta kössék egybe a kirándulást német nemzetiségi jellegű céllal.

**Sárközi Tibor RNÖ elnöke** megkérdezte, hogy a roma nemzetiségi önkormányzat által megvásárolt járólapok – kultúrházba – felhasználására mikor kerül sor.

Elmondta, hogy a vele szemben lévő volt szeméttelepre most is sok szemetet, lomot hordanak, ennek megszüntetésére intézkedni kellene.

**Varga Imre polgármester** megköszönt Varga Éva Teréz NNÖ elnökének felajánlott támogatását. Sárközi Tibor RNÖ elnöke kérdésére elmondta, hogy pályázatot nyújtottak be a Magyar Falu program keretében a kultúrház felújítására, mely sajnos elutasításra került. Biztak a sikerben, ennek keretében történt volna a járólapok lerakása. Így önerőből ez évben elvégzik a munkát.

A volt szemétlerakó ügye sajnos mindennapos gond, szeretnék megoldani a helyzetet. Felmerült, hogy vadkamerát helyeznek el, mivel áramellátás nincs a területen, igy a kamerarendszer nem kiépíthető, de nincs elvetve a megoldási lehetőségek közül. Minél előbb szeretnék megszüntetni az illegális szemétlerakást.

**Nagy Miklós képviselő** javasolta, hogy a Kupi Malom Alapítványtól is kérjenek támogatást a kultúrházi berendezések beszerzéséhez. Javasolta továbbá, hogy küldjenek felhívást a lakosok részére az árkok kitisztításához.

Több napirend nem volt a képviselő-testület nyilvános ülését a polgármester 19.30 órakor bezárta, zárt ülésen folytatták a munkát.

***k.m.f.***

Varga Imre Kissné Szántó Mária

polgármester jegyző